CELEX: 32020D1168
Language: ro
Date: 2020-08-06 00:00:00
Title: Decizia de punere în aplicare (UE) 2020/1168 a Comisiei din 6 august 2020 de modificare a Deciziei de punere în aplicare (UE) 2016/587 în ceea ce privește sistemul eficient de iluminat exterior cu diode luminescente la bordul autoturismelor care pot funcționa cu anumiți combustibili alternativi (Text cu relevanță pentru SEE)

7.8.2020   
               
               
                  RO
               
               
                  Jurnalul Oficial al Uniunii Europene
               
               
                  L 258/27
               
            
         DECIZIA DE PUNERE ÎN APLICARE (UE) 2020/1168 A COMISIEI
         din 6 august 2020
         de modificare a Deciziei de punere în aplicare (UE) 2016/587 în ceea ce privește sistemul eficient de iluminat exterior cu diode luminescente la bordul autoturismelor care pot funcționa cu anumiți combustibili alternativi
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) 2019/631 al Parlamentului European și al Consiliului din 17 aprilie 2019 de stabilire a standardelor de performanță privind emisiile de CO2 pentru autoturismele noi și pentru vehiculele utilitare ușoare noi și de abrogare a Regulamentelor (CE) nr. 443/2009 și (UE) nr. 510/2011 (1), în special articolul 11 alineatul (4),
         întrucât:
         
                     (1)
                  
                  
                     La 19 noiembrie 2019, producătorii FCA Italy S.p.A, Jaguar Land Rover LTD, OPEL Automobile GmbH-PSA, Automobiles Citroen, Automobiles Peugeot, PSA Automobiles SA, Renault, Škoda Auto a.s și Ford-Werke GmbH (denumiți în continuare „solicitanții”) au depus împreună o cerere în temeiul articolului 12a din Regulamentul de punere în aplicare (UE) nr. 725/2011 al Comisiei (2) pentru modificarea Deciziei de punere în aplicare (UE) 2016/587 a Comisiei (3), astfel încât sistemul eficient de iluminat exterior cu diode luminescente (LED) aprobat ca tehnologie inovatoare în temeiul deciziei respective să includă sistemul de iluminat în autoturismele care pot funcționa cu anumiți combustibili alternativi.
                  
               
                     (2)
                  
                  
                     În special, solicitanții au cerut ca Decizia de punere în aplicare (UE) 2016/587 să acopere sistemul eficient de iluminat exterior cu LED-uri la bordul autoturismelor care pot funcționa cu gaz petrolier lichefiat (GPL), gaz natural comprimat (GNC) sau etanol (E85) și ca anumiți factori din metodologia de testare pentru determinarea reducerii emisiilor de CO2 să fie ajustați în consecință.
                  
               
                     (3)
                  
                  
                     Comisia a evaluat cererea în conformitate cu articolul 11 din Regulamentul (UE) 2019/631, cu Regulamentul de punere în aplicare (UE) nr. 725/2011 și cu Orientările tehnice pentru elaborarea cererilor de aprobare a tehnologiilor inovatoare în temeiul Regulamentului (CE) nr. 443/2009 al Parlamentului European și al Consiliului (4) și Regulamentul (UE) nr. 510/2011 al Parlamentului European și al Consiliului (5) (versiunea din iulie 2018) (6).
                  
               
                     (4)
                  
                  
                     Având în vedere că autoturismele noi utilizează din ce în ce mai frecvent GPL și GNC, este oportun să se clarifice dacă reducerea emisiilor de CO2 care rezultă din utilizarea unui sistem eficient de iluminat exterior cu LED-uri în vehiculele care pot funcționa cu astfel de combustibili ar trebui să fie luată în considerare ca reducere a emisiilor de CO2 atribuită unei tehnologii inovatoare.
                  
               
                     (5)
                  
                  
                     În ceea ce privește autoturismele alimentate cu GPL și GNC, sub rezerva adăugării unor factori specifici pentru combustibili, metodologia de testare, astfel cum este prevăzută în anexa la Decizia de punere în aplicare (UE) 2016/587, este considerată adecvată pentru determinarea reducerii emisiilor de CO2 generate de sistemul de iluminat cu LED-uri la bordul autoturismelor care funcționează cu combustibilii respectivi.
                  
               
                     (6)
                  
                  
                     În ceea ce privește E85, având în vedere disponibilitatea sa limitată pe piața Uniunii în ansamblu, nu ar trebui să se facă distincție între acest combustibil și benzină în scopul metodologiei de determinare a reducerii emisiilor de CO2.
                  
               
                     (7)
                  
                  
                     Prin urmare, Decizia de punere în aplicare (UE) 2016/587 ar trebui modificată în consecință,
                  
               ADOPTĂ PREZENTA DECIZIE:
         
            Articolul 1
            Decizia de punere în aplicare (UE) 2016/587 se modifică după cum urmează:
            
                        1.
                     
                     
                        Articolul 2 alineatul (1) se modifică după cum urmează:
                        
                                    (a)
                                 
                                 
                                    teza introductivă se înlocuiește cu următorul text:
                                    
                                       „(1)   Producătorul poate solicita certificarea reducerilor emisiilor de CO2 obținute prin unul sau mai multe sisteme de iluminat exterior cu LED-uri destinat(e) utilizării în vehicule cu motor cu ardere internă din categoria M1 sau în vehicule electrice hibride fără încărcare externă (NOVC-HEV) din categoria M1 care sunt conforme cu punctul 5.3.2 subpunctul 3 din anexa 8 la Regulamentul nr. 101 al Comisiei Economice pentru Europa a Organizației Națiunilor Unite, inclusiv în vehiculele care pot funcționa cu gaz petrolier lichefiat (GPL), gaz natural comprimat (GNC) sau E85, în plus față de benzină sau motorină, ori o combinație a acestor combustibili, și cu condiția ca autovehiculele să fie echipate cu o lumină/lampă sau o combinație a următoarelor lumini/lămpi LED:”;
                                    
                                 
                              
                                    (b)
                                 
                                 
                                    la al doilea paragraf, trimiterea la articolul 9 alineatul (1) se înlocuiește cu „articolul 9 alineatul (1) litera (a)”.
                                 
                              
                  
                        2.
                     
                     
                        La articolul 3 se adaugă următoarele alineate (3) și (4):
                        
                           „(3)   Dacă sistemul eficient de iluminat exterior cu LED-uri este instalat la un vehicul bicombustibil sau multicombustibil, autoritatea de omologare înregistrează reducerea emisiilor de CO2 după cum urmează:
                           
                                       (a)
                                    
                                    
                                       pentru vehiculele bicombustibil care utilizează benzină și combustibili gazoși, valoarea reducerii emisiilor de CO2 care corespunde GPL sau GNC;
                                    
                                 
                                       (b)
                                    
                                    
                                       pentru vehiculele multicombustibil care utilizează benzină și E85, valoarea reducerii emisiilor de CO2 care corespunde benzinei.
                                    
                                 
                        
                           (4)   Reducerea certificată a emisiilor de CO2 înregistrată în legătură cu codul de ecoinovație 19 poate fi luată în considerare la calculul mediei emisiilor specifice ale producătorilor numai până la 31 decembrie 2020.”
                        
                     
                  
                        3.
                     
                     
                        Anexa se modifică după cum urmează:
                        
                                    (a)
                                 
                                 
                                    punctul 2 se modifică după cum urmează:
                                    
                                                (i)
                                             
                                             
                                                intrarea FC se înlocuiește cu următorul text:
                                                „FC – factorul de conversie astfel cum este definit în tabelul 3”;
                                             
                                          
                                                (ii)
                                             
                                             
                                                intrarea VPe se înlocuiește cu următorul text:
                                                „VPe – puterea efectivă consumată, astfel cum este definită în tabelul 2.”;
                                             
                                          
                              
                                    (b)
                                 
                                 
                                    la punctul 6, intrarea VPe, inclusiv tabelul 2, și intrarea FC, inclusiv tabelul 3, se înlocuiesc cu următorul text:
                                    „VPe: puterea efectivă consumată, astfel cum este definită în tabelul 2:
                                    
                                       Tabelul 2
                                    
                                    
                                       Puterea efectivă consumată
                                    
                                    
                                                Tipul de motor
                                             
                                             
                                                Puterea efectivă consumată (Vpe)[l/kWh]
                                             
                                          
                                                Benzină/E85
                                             
                                             
                                                0,264
                                             
                                          
                                                Benzină/E85 Turbo
                                             
                                             
                                                0,280
                                             
                                          
                                                Motorină
                                             
                                             
                                                0,220
                                             
                                          
                                                GPL
                                             
                                             
                                                0,342
                                             
                                          
                                                GPL Turbo
                                             
                                             
                                                0,363
                                             
                                          
                                                 
                                             
                                             
                                                Puterea efectivă consumată (Vpe)[m3/kWh]
                                             
                                          
                                                GNC (G20)
                                             
                                             
                                                0,259
                                             
                                          
                                                GNC (G20) Turbo
                                             
                                             
                                                0,275
                                             
                                          FC: factorul de conversie, astfel cum este definit în tabelul 3:
                                    
                                       Tabelul 3
                                    
                                    
                                       Factorul de conversie pentru combustibil (FC)
                                    
                                    
                                                Tipul de combustibil
                                             
                                             
                                                Factorul de conversie (FC) [g CO2/l]
                                             
                                          
                                                Benzină/E85
                                             
                                             
                                                2 330 
                                             
                                          
                                                Motorină
                                             
                                             
                                                2 640 
                                             
                                          
                                                GPL
                                             
                                             
                                                1 629 
                                             
                                          
                                                 
                                             
                                             
                                                Factorul de conversie (FC) [g CO2/m3]
                                             
                                          
                                                GNC (G20)
                                             
                                             
                                                1 795 ”
                                             
                                          
                              
                  
         
            Articolul 2
            Prezenta decizie intră în vigoare în a douăzecea zi de la data publicării în Jurnalul Oficial al Uniunii Europene.
         
         
            Adoptată la Bruxelles, 6 august 2020.
            
               
                  Pentru Comisie
               
               
                  Președintele
               
               Ursula VON DER LEYEN
            
         
         
            (1)  JO L 111, 25.4.2019, p. 13.
         
            (2)  Regulamentul de punere în aplicare (UE) nr. 725/2011 al Comisiei din 25 iulie 2011 de stabilire a unei proceduri de aprobare și de certificare a tehnologiilor inovatoare care contribuie la reducerea emisiilor de CO2 generate de automobile, în temeiul Regulamentului (CE) nr. 443/2009 al Parlamentului European și al Consiliului (JO L 194, 26.7.2011, p. 19).
         
            (3)  Decizia de punere în aplicare (UE) 2016/587 a Comisiei din 14 aprilie 2016 privind aprobarea tehnologiei utilizate pentru sistemul eficient de iluminat exterior cu diode luminescente ca tehnologie inovatoare care permite reducerea emisiilor de CO2 generate de autoturisme, în temeiul Regulamentului (CE) nr. 443/2009 al Parlamentului European și al Consiliului (JO L 101, 16.4.2016, p. 17).
         
            (4)  Regulamentul (CE) nr. 443/2009 al Parlamentului European și al Consiliului din 23 aprilie 2009 de stabilire a standardelor de performanță privind emisiile pentru autoturismele noi, ca parte a abordării integrate a Comunității de a reduce emisiile de CO2 generate de vehiculele ușoare (JO L 140, 5.6.2009, p. 1).
         
            (5)  Regulamentul (UE) nr. 510/2011 al Parlamentului European și al Consiliului din 11 mai 2011 de stabilire a unor standarde de performanță pentru vehiculele utilitare ușoare noi, ca parte a abordării integrate a Uniunii de reducere a emisiilor de CO2 generate de vehiculele ușoare (JO L 145, 31.5.2011, p. 1).
         
            (6)  https://circabc.europa.eu/sd/a/a19b42c8-8e87-4b24-a78b-9b70760f82a9/July%202018%20Technical%20Guidelines.pdf